Kakawanan ulun, apa habar pian hari ini? 2019 sudah nah, kada kerasaan awal tahun pulang. Ya Alloh ay, kada kerasaan ay tarus lah nyambatnya. Ham, mudahan beberkah aja waktu kita lah, dijauhkan dari apa-apa nang meulah sia-sia.
Kali ini kita handak memandirakan alat musik tradisional Banjar. Panting banar buhan pian tau su'al alat musik nang ngarannya "Panting" ngini.
Haam, tau lah buhan pian lawan Panting? Jangan bepadah kada tau. Ayuja mun kada ingat kada papa, su'alnya nginih pelajaran SD kalu lih, jadi maklum aja amun kd ingat. Amun kada tau hanyar am keliwaran.
Jadi, hari ini kita sama-sama lah mempelajari si Panting ini sekira ingat pulang wan pengetahuan kita jadi betambah-tambah. Uke? Siap?
Ukeee, lanjuuuttttt....
Anu, apa lah bahasa Banjarnya "Oke"?
Maaf acil kada tau jua, nak ayð
Hahaha, ayuja cil ulun maafkaan ð
Naah, langsung ja ulun jabarakan lah dalam 5 poin hal panting apa aja nang harus kita tau bujur tentang Panting.
1. Musik Panting ini sebujurnya gabungan antara alat musik panting, babun, biola, suling, gong, gaguncai dan ketipak. Tapinya karena si Panting ini jumlahnya ada 3 buah jadi kaya "inya inya haja" nang kelihatan, lalu supaya nyaman urang nyambatnya Musik Panting.
Jadi, kawanan ulun ay, musik Panting ni mainnya bejama'ah. Saikung main gong, saikung gaguncai, saikung auling, saikung ketipak, saikung biola, saikung babun, 3 ikung pantingnya, eh seikung lagi penyairnya.
Pemain musiknya ni lelakian ja biasanya, duduk besila. Penyair nang biasanya bebinian, kada pank mun duduk besila jua, tapi betelempoh duduknya.
2. Alat musik Panting ini bentuknya mirip lawan Gambus bubuhan Arab sana. Sama jua mainnya pada dipetik jua sabab bisi panting. Panting tu arti sebujurnya adalah senar.
3. Taulah bubuhan pian darimana asal muasal musik ini? Banyak yang kada tau kah? Ulun gin kada tau jua asalnya. Sekalinyaaaaa, asal musik Panting ni dari tanah kelahiran ulun, Tapin, Rantau. Hiks, napa yo ulun kada tau, kada pernah pank ulun menemui di sana musik Panting, ulun kira tih dari Banjar aja. Mungkin karena Panting ni sudah mendarah daging lah di masyarakat Banjar lalu ciri khas Tapin-nya tu kadada.
4. Pencipta musik Panting adalah A. Syarbaini. Asalnya musik Panting ni jar ngarannya musik Bajapin karena dimainkan saat pertunjukan Tari Japin. Nah, pas tahun 1977, bubuhan seniman kita bahari kaya; bapak A. Syarbaini, H. Anang Adriansyah (tau kalo lawan sidin? Banyak banar lagu Banjar ulahan sidin nih), Yustan Azidin, Marsudi, BA, Drs. H. Bahtiar Sanderta, sepakat meubah ngaran musik Bajapin menjadi musik Panting.
5. Musik Panting sampai ke Kairo sudah. Han, makinnya pian kada tau kalo? Haha, samaaa haja pnk lawan ulunð.
Jadi, napa kisahnya? Ulun kutip dari Banjarmasin Post lah.
April 2018 semalam tu jar buhan Perkumpulan Mahasiswa Asing Al-Azhar meadakan semacam festival budaya gasan mengenal budaya masing-masing negara. Ada 24 negara yang umpatan, Indonesia salah satunya. Nah, bubuhan mahasiswa kita di Mesir sana meajuakan musik Panting ni gasan tampil di acara itu.
Uwaaii.... Bangganya jadi urang Banjar mun kayani kisahnya, ya kalu? ð
Panting dikatik baandung tangan
Musik dialun nang dibawakan
Kisahnya nasib marista badan
Duduk basila basangga wihang
Marista diri awak saurangan
Manunggu nasib rajaki datang
Paninggal Datu urang bahari
Panting dikatik di malam hari sayang..
Mahibur hati di wayah sunyi
bjn_Latn bjn_Latn bjn_Latn bjn_Latn ace_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn